LOO ALUSEKS ON TÕSIELUSÜNDMUSED, MIDA ON OSALISELT MUUDETUD.
PAGAR
TÕSIELUST INSPIREERITUD
Tähelepanu! Kogunege kõik!
Ma tahan öelda toosti oma vanima tütre Beatrice'i terviseks.
Minu 22 lapsest...
on Beatrice kõige erilisem.
Ärge nüüd erutuge!
Teate ju, et ma armastan teid kõiki.
Lihtsalt... Beatrice'i veidi rohkem.
Tol päeval, kui Beatrice'i sündis,
haaras tema ema Yuliana mu näost kinni ja sundis mind lubama...
et meie esimene tütar saab parima hariduse.
Tollal oli seda lihtne lubada.
Ma ei teadnud, kui palju leiba pean lubaduse täitmiseks müüma.
Beatrice, tõuse püsti.
Selleks kulus... vähemalt...
10 000 kasti chapati't!
Isa, sa luuletad arvu kohta.
Mu tütar...
Ma ei valinud pagari ametit.
Minust sai pagar, sest mu isa oli pagar.
Aga me anname sulle võimaluse oma tee leida.
Ma tahan öelda seda, et mine välismaale,
õpi usinalt ja pane meid uhkust tundma.
Ära seda kihva keera,
oo Väljavalitu.
Ma kutsun sind, kui kuulsaks ja rikkaks saan.
Isa,
söök viis keele alla.
Ema.
Kas sa nutad?
Ei, ahju suits läks silma.
Tule siia.
Ma tegin sulle midagi sinu Ameerika reisi auks.
Ameerika stiilis šokolaaditükkidega küpsiseid.
Isa, kust sa šokolaadi said?
Tuttava tuttava käest.
Kas maitseb?
Juba jumaldangi Ameerikat.
Sa paned seal suuri tegusid toime,
aga ära Ugandat unusta.
Liiga magus.
Õnnitlen sind lahutuse puhul!
Jah. - Jaa!
Kurat temaga.
Lõpuks vabanesid persevestist.
Jumal tänatud! Oh issand.
See on minu laul.
Mis see viimane jook oli? Sex on the Beach?
See oli halb mõte.
See meid murdiski. - Long... Long Island.
Rochelle, anna oma võtmed.
Uskumatu, kui hilja peale jäime. - Anna võtmed.
Beatrice, su lapsehoidja saab kurjaks.
Olgu. - Kas tasub ust avada?
Rochelle, tšš. Teeme kähku lahti.
Te... Liiga lärmakad olete. - Ava...
Olge vaiksemad! Brian magab.
Anna andeks, Eunice. - Vabandust, et hilinesime.
Palun tõesti vabandust. Me tähistasime.
Mina lähen magama.
Uus päev on juba. Sa pidid kella 23-ks tulema.
Eunice, miks sa nii tõsine oled? Järgmine kord tule ka tantsima.
Head ööd, toakaaslased!
Kuidas ta käitus? Loodetavasti mitte halvasti.
Ma olen sulle eelmise korra eest võlgu.
Kümme, jah?
Aga näe, võta...
See on ühedollariline.
Purjus oled või?
Anna rahu! Mul oli lõbutseda vaja.
Mul on hommikul kirik. Sa jätsid mind unest ilma,
nagu sa jätad mind ka rahast ilma.
Eunice, ma toon ülejäänu homme koos Brianiga.
Ei, sa oled liiga palju võlgu.
Teised maksavad ära.
Palun! Mul on vahetus.
Mõelnud sellele enne laupäevaõhtusesse palavikku nakatumist.
Võta end kokku!
Emme?
Kullake, miks sa keset ööd ärkvel oled?
Ma tunnen küpsiste lõhna.
Kas ma saaksin ühe?
Ei, need on inimestele emme töö juures.
Palun! - Hea küll, ühe saad.
Teeme pooleks, olgu? Siis tagasi tuttu.
Kas maitseb?
Nämma-nämma.
Halloo?
Brian, kus su ema on?
Ta on siin. Ta magab.
Issand!
Tere, ema.
Bea-Bea, kas sa magasid?
Seal on ju kell pea 11.
Ei-ei, ma ärkasin ammu.
Too emme tööriided ja kingad!
Sa käinuvat eile tantsimas.
Ema, miks sa üldse mulle helistad, kui kogu info Eunice'ilt saad?
Kui mu tütar räägiks mulle, mis tema elus toimub,
siis ei peaks ma Eunice'ilt uurima.
Ema, ma pean tööle minema...
Endal okeanograafia teaduskraad, ent kannad friikartuleid lauale.
Jumal tänatud, et su isa seda oma eluajal ei näinud.
Sa oled lahutatud,
magad sõprade diivani peal...
Millist elu sa Brianile tahad?
Aeg on koju tulla.
Sinust on saanud ärahellitatud ameeriklane.
Selge, ema.
Kallis laps,
sa oled esimene ülikoolis käinud naine meie suguvõsas.
Miks sa lased oma haridusel raisku minna?
Ema, ma pean tööle minema. Tšau.
Oota... - Tule.
FRANKI SÖÖKLA
Kas Frank on siin? - Dialüüsil.
Selge. - Oi ei.
Ma tean küll. Kullake, tule.
Istu sinna lauda ja püsi paigal.
Ma toon sulle rasvakriite. Ära neid rohkem söö.
Mida sa Franki tulles teed?
Poen peitu! - Just.
Tere. - Beatrice, pipraid pandi sisse.
Kaabakad. Lasen Mike'il sulle uue teha.
Kuniks ootate...
Sinu küpsiste pärast tegelikult käimegi.
Millal sa meie juurde sööma tuled?
Kui pitsa söödavaks teete.
Hullumeelne. Kõik armastavad pitsat.
See jätab pooliku idee mulje.
Vabandust. - Olgu.
Kullake, pane see käest ära. Pane tagasi! Miks sa nii teed?
Siin on igav.
Ma toon sulle näksi.
Hei, kullake! Kuidas läheb?
Mida ta siin teeb?
Ta tahtis sind dialüüsi järel näha.
Kuidas läheb, Frank?
Mitte hästi. Mu neerudel ei lähe hästi.
Ta on vaid täna siin.
Alati on "vaid täna"!
Eile oli "täna" ja homme on ka.
Pagan võtaks!
Aitab küll. Ma ei saa lubada lapsel siin ringi joosta.
Ma jäin lapsehoidjast ilma.
Frank, anna talle armu!
Mina pole siin paha mees. Ma luban sul ju küpsised müüa.
Pool kasumist võtad endale.
Sest see on minu söökla.
Ma hoiatasin eelmine kord. Ilma lapsehoidjata siin töötada ei saa.
Lase jalga.
Frank, ma pean last ülal pidama. Ma vajan seda tööd.
Sa oled vallandatud.
Siis mu küpsised lahkuvad minuga. Tule!
Ja su pirukad imevad! - Ja sinu küpsised...
Noh, nad on maitsvad.
Ma olen väsinud. - Varsti jõuame koju.
Palun kõnni lihtsalt. Sa oled nüüd suur poiss. Kõnni!
Ei taha. - Palun, mu käed on väsinud.
Kanna mind! Ei, ei! - Palun.
Kanna mind! Kanna! - Brian. Jäta järele.
Ta on raskes vanuses või mis?
Kas olete oma praeguse huulepulgaga rahul?
Mis asja?
Ma tutvustan siinkandis töönaistele mõeldud kosmeetikat.
Ma kaotasin just oma töökoha.
Ka mina olin töötu, kuni Avon mu elu päästis.
Nüüd olen omaenda ülemus.
Ma annan sulle tasuta näidise.
Toredat päeva!
Ära muretse. Emme ajab asja korda.
Vabandust.
Tere! Kas saan aidata?
Jah. Ma otsin naiste kostüümi.
Selge. Millist täpsemalt?
Eduka ärinaise kostüümi.
Connie Chungi või "Dünastia" stiilis?
Ma ei teagi, miks küsin. Meil on vaid üks.
See maksab neli dollarit, see on rohelist värvi ja see on siinsamas.
Kuidas meeldib?
Tere! Ma tutvustan naabruskonnale uusi ja väga põnevaid küpsiseid.
Oi ei, tänan.
Tere.
Ma tutvustan naabruskonnas uusi põnevaid küpsiseid.
Tere. Maitsvat küpsist soovite osta?
Kahjuks ostsin juba paki Oreosid.
Need on paremad kui Oreod!
Pean pakkuma neile enne supermarketisse sisenemist.
Vabandust, härra. Küpsist tahaksite osta?
Kas see on mingi heategevuse jaoks? Vaalade päästmiseks?
Söömiseks.
Ma pole magusasõber, aga... võta.
Su lapsele.
Unustasite küpsise võtta!
Ta ei taha seda.
Vabandust, härra. Kas tohin tutvustada teile uusi...
Te ei tohi siin sedasi inimesi tülitada.
Aga teisedki on siin küpsiseid müünud.
Jah, gaidid.
Me ei saa lasta siin kerjata.
Ma ei kerja, vaid müün küpsiseid.
Tehke seda kuskil mujal. Aitäh.
Mina sinna poodi enam oma jalga ei tõsta.
Ära mõtlegi vastata.
Sa tead, kes helistab. Ta rikub su tuju ära.
Kui ma ei vasta, siis ema jääbki helistama.
Kui vastad, siis tunned end peagi kohutavalt.
Juba tunnengi.
Ma ei saa teile üüri maksta. Olen lahutatud.
Ma tulin siia kaheks nädalaks. Kaheksa kuud tagasi.
Me pole vastu.
Meile meeldib, et sa siin oled.
Ja mind vallandas just mees, kes teeb laimipirukaid sidruniga.
Oma emale ütlesid, et kinga said?
Mitte mingil juhul. Kujutate ette?
"Issand, Bea-Bea!
Sa käisid ülikoolis, ent pole isegi sööklatööks piisavalt hea.
Ja nüüd sa siis müüd tänaval küpsiseid.
Issand.
Küpsiseid! Küpsiseid! Kes tahab küpsiseid?"
Issand. - Mis on?
Vabandust, aga see on supervõime.
Ma võin tõeliselt purjus olla, aga kui sa väljas nii müüksid...
Päriselt ka, sa saad sedasi kuulsaks.
Olge nüüd, iga Uganda naine oskab nii teha.
Aga tüdruk, sa oled Louisville'is.
Küpsiseid! Me müüme küpsiseid.
Kes tahab küpsiseid?
Küpsiseid! Kas te küpsiseid tahate?
Naerata. - Ei, aitäh.
Küpsiseid! Louisville'i parimad.
Ei, aitäh.
Küpsiseid! Kü... - Hei!
Vinge riietus. Need värvitoonid...
Miks see su pea peal on?
Ma müün küpsiseid.
Tükihind on 50 senti, aga teile, mu sõbrad, annan dollari eest kaks.
Viimase peal! Me võtame hulgi.
Näiteks tosina? Soodushinnaga saate.
Tosinat on täiega vaja.
Jah.
Jah, jah, jah.
Ja kaksteist.
Mine võta raha.
Kuidas see praegu su pea peal püsib?
Aafrika maagiaga.
Küpsiseid! Küpsiseid!
See auto lõhnas imelikult. - Kes tahab?
Louisville'i parimad küpsised.
Küpsiseid!
RENDILE ANDA
OMATEHTUD KÜPSISED 50 SENTI
ÜÜRIRAHA
Issand!
Arvasin, et restorani ettekandjast enam madalamale laskuda ei saa,
aga nüüd oled sa ettekandja tänaval.
Ema.
Erinevalt Ugandast pole see siin häbiväärne töö.
Ma müün küpsiseid. Isa oli pagar.
Ma saan oma poega ülal pidada, nagu isa meiega seda tegi.
Bea-Bea, kullake...
need küpsised on sind peast pehmeks teinud.
Mida küll Brian arvab, kui sind kõnniteel kerjamas näeb?
Ma rääkisin olukorrast sinu vendadega.
Me panime raha kokku, et sa saaksid koju tulla.
Anname kõik oma säästud sulle,
et sa saaksid tagasi tulla.
Mul olnud häid ja halbu aegu,
aga leidsin lõpuks asja, mida oskan.
Ja sellega läheb hästi.
Te saatsite mu siia selleks, et ma edu saavutaksin,
ja küll saavutangi.
Asi on juba otsustatud.
Helista mulle homme, kui raha on käes.
Nautige!
Aitäh!
Kuidas saan teid aidata?
Hei! Tere.
Kaks šokolaaditükkidega küpsist Louisville'i korrakaitsjatele. Tasuta.
Ei, aitäh. Te ei või seda siin teha.
Pole viga, ma olen maksumaksja.
Te ei või siiski lihtsalt tänaval toitu müüa.
Mis viga? Kas ma olen plindris?
Mis teie nimi on?
Beatrice Mukasa.
Bea... "Mukasta"? Kuidas? - Mukasa.
Kuidas seda kirjutada? - M-U-K-A-S-A.
Milles mure on?
Teil on vaja müügiluba ja äripinda.
Mis asja?
Sedasi. Võite selle linnavalitsuses ära maksta.
Maksta?
Nii käivad asjad siin riigis.
"Ja öösel läheb iga loom tagasi oma koju magama."
Kas sa tahaksid seda teha?
Kaugele maale minna?
Sa kohtuksid seal oma vanaemaga.
Ja oma onudega. - Jah. Ning loomadega.
Me näeksime isegi päris sebrasid.
Ma tahan minna.
Ma saaksin isegi õpetada sind maa sees leiba küpsetama.
Maa sees?
Su vanaisa kaevas selleks maa sisse suure augu
ja täitis selle sütega.
Tulikuumade sütega.
Siis ta andis mulle pehme taigna
ja lasi mul selle sütesse pista.
Seejärel me ootasime selle kerkimist.
Ja siis ta murdis mulle sellest tüki.
See oli nii tuline, et põletas isegi käsi.
Parim leib, mida eales söönud olen.
NOVA TOUR REISIBÜROO
Uganda, Uganda...
Uganda.
Sedasi, reis on kolme eri lennuga.
Louisville'ist JFK-sse, JFK-st Gatwicki ja Gatwickist...
Entebbesse.
Entebbesse, jajah.
1800 dollarit, kui poiss istub süles.
Täitsa hea hind praeguse aastaaja kohta.
Öelge seda mu kaheksale vennale, kes maksma pidid.
Olete vist naasmise pärast elevil või mis?
RENDILE ANDA
Halloo?
Vabandust, kas saan aidata?
Sa varastasid mu raha ära!
Anna andeks. Tundub hullumeelne, aga pidin seda tegema. Küll maksan tagasi.
Me ei kasvatanud sind selliseks!
Sa oled isekas ameeriklane!
Ameerikasse tulek oli sinu unistus, mitte minu oma.
Jah, see oli minu unistus.
Sa lasid raisku võimaluse, mille nimel siinsed tüdrukud sureksid!
Ja lisaks oled varas!
Mind siia saates panustasite mulle.
Nüüd panustan ma iseendale.
Sa pole minu tütar.
Ema.
Sa ei mõtle seda tõsiselt.
Mõtlen küll!
Oot! See on minu oma. Kuhu te minu leti viite?
Veoki peale.
Beatrice, ära sa muretse.
Pind tehakse 15 minutiga tühjaks.
Tühjaks? Miks?
Seadmed ja mööbel kolivad linna teise otsa.
Vabandust. - Meie uus restoran on seal.
Mis ahjust saab?
Selle peab ka sinna viima.
Oi... Kas sa arvasid, et see kõik tuleb pinnaga kaasa?
Kahjuks mitte.
Lõpuks ometi tulid pitsat sööma!
Kiire palve. Mis kell te sulgete?
Kell 22, nädalalõpul 23. Mis siis?
Pärast ukse lukustamist tõmba värav alla.
Aitäh. Ma maksan teile tagasi kohe, kui midagigi teenin.
Öösel pole siin nagunii kedagi.
Ära sa ust kellelegi ava.
Vahel käib siinkandis üks hull joodik.
Kas ta on küpsisemaias?
Ma räägin tõsiselt.
Aitäh sulle. - Nägemiseni.
KONDIITRIÄRI MUSAKA KÜPSISED
ALEXANDERI PITSARESTORAN
Tasuta küpsised prooviks!
Proovige tasuta küpsiseid!
MUSAKA KÜPSISED AVAMISPIDUSTUS
Palun. Võtke kaks.
Tänan. Kena päeva. - Aitäh.
Jaa!
Aitäh.
Tere.
KÜPSISETÄDI VALLUTAB LOUISVILLE'I
Halloo?
Tere, ema...
Aitäh.
Tere, ema.
Brian.
Tere tulemast, vanaema!
Su ema sõnul sulle meeldivad sebrad.
Eh?
Aitäh, vanaema.
Las ma kannan su kotti.
See on minu uus kodu.
Minu tuba on sinu päralt.
Puhka. Ma teen sulle midagi süüa.
Tore on sind siin näha, ema.
Aitäh, et tulid.
Aitäh.
Tšau, Küpsisetädi!
Nägemiseni, mu sõbrad!
Mu ema on Küpsisetädi!
On jah!
Brian, tule istu minu juurde.
Ema. Astu edasi.
Šokolaaditükkidega.
Kuidas on?
Väga magus.
Aitäh, ema.
Brian, millist sa tahad?
Ma tean küll, millise valid. Tule!
Mida tahad? - Kaneelirulli.
Anna oma raha siia.
1989. AASTAL SAI TA LOUISVILLE'I LINNAPEALT LINNA VÕTME
KÜPSISED
TA ON SAATNUD OMA KÜPSISEID KÕIKJALE MAAILMAS.
PÕHINEB AJAKIRJA EPIC SARJAL "LITTLE AMERICA"
Tõlkinud Silver Pärnpuu